Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Zdravka Aljinović |
|  | Matična organizacija | Ekonomski fakultet u Splitu |
|  | Naziv projekta | Izazovi alternativnih oblika ulaganja |
|  | Upravitelj podacima | Blanka Škrabić Perić, bskrabic@efst.hr |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Na projektu se prikupljaju sekundarni podaci o različitim makroekonomskim agregatima, varijablama s financijskih tržišta i tržišta kripto valuta te institucionalnim varijablama za različita razdoblja i zemlje. Podaci se spremaju u xlsx i dta formatu. Veličina prikupljenih podataka je do 20MB. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Podaci su prikupljani većinom s javno dostupnih internetskih stranica odnosno online baza podataka međunarodnih ekonomskih institucija kao što su Međunarodni monetarni fond, Svjetska banka, OECD i EUROSTAT. Manji dio podataka je kupljen od međunarodnih institucija koje se bave prikupljanjem primarnih podataka. Preciznije u prvoj godini projekta kupljeni su podaci International Country Risk Guide (ICRG), od pružatelja usluge The PRS Group dok se dio podataka o alternativnim imovinama i kretanju kriptovaluta prikuplja s Thomson Reuters EIKON baze za koju Ekonomski fakultet u Splitu plaća preplatu. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Uz podatke će biti priložena dokumentacija koja će sadržavati naziv varijabli, izvore podataka za navedene varijable, te način njihovog konstruiranja kao i oznake koje su korištene u izrađenim radovima. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | S obzirom da je dio podataka prikupljen iz javno dostupnih podataka za njih nemamo sporazum o povjerljivosti. S druge strane podaci koji su prikupljeni s ICRG baze i Thomson Reuters EIKON baze ne smiju biti javno objavljivani jer u ugovoru piše da su podaci zaštićeni i da ih smije koristiti samo licencirani korisnik. S obzirom da je licencirani korisnik Ekonomski fakultet, podaci će biti podijeljeni svim našim djelatnicima koji budu zainteresirani za njihovo korištenje. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Pristup svim podacima će imati svi članovi projekta, a svim članovima Fakulteta će se osigurati pristup na zahtjev. Zahtjevi za podatke koji dolaze van Fakulteta će se dostavljati voditeljici projekta prof.dr.sc. Zdravki Aljinović i izv. prof. Blanki Škrabić Perić. Po odobrenju zahtjeva podijelit će im se podaci iz javnih izvora za čiju djelidbu nismo ugovorno ograničeni. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Podaci koje smo prikupili s javnih baza nisu naše intelektualno vlasništvo, tako da se pitanje zaštite autorskih prava i intelektualnog vlasništva ne javlja u tom slučaju. Podatke koje smo prikupili iz dvije baze (ICRG i Thomson Reuters EIKON baze) po ugovoru ne smijemo dijeliti van institucije. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Podaci su pohranjeni na računalu voditelja projekta, upravitelja podataka i računalima suradnika. Sigurnosna kopija podataka je pohranjena na vanjskom disku kapaciteta 1TB i na OneDrive oblaku. Osim toga podaci su spremljeni i na Dabar repozitorij. |
|  | Koji je vaš plan čuvanja podataka? U kojim će se formatima čuvati? | Podaci će se čuvati na računalima sudionika projekta, vanjskom disku, na OneDrive oblaku te Dabar repozitorijuu gore navedenim xlsx i dta formatima. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Podaci će biti dostupni na zahtjev. Konkretno, podaci za koje nemamo ograničenje će biti poslani elektronskim putem svima koji se putem elektronske pošte obrate voditelju projekta, a podatke će dijeliti isključivo upravitelj podacima. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Podaci prikupljeni iz ICRG baze i Thomson Reuters EIKON baze se ne smiju dijeliti prema odredbama o korištenju Licence. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Potvrđujem, koristimo Dabar repozitorij |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Potvrđujem, koristimo Dabar repozitorij |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)